15. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ. Αριθ. 1960 της 29 Ιαν./1 Φεβρ.1951 Περί καθορισμού ενδιαμέσων δαπανών μεταφοράς της οικοσκευής των μετατιθεμένων δημοσίων υπαλλήλων. Έχοντες υπ’ όψιν τας διατάξεις του άρθρ. 2 του Νόμ. 19/1944 «περί εξουσιοδοτήσεως του Υπουργού των Οικονομικών όπως προβαίνει εις τροποποιήσεις φορολογικών συντελεστών» και την παρ.2 του άρθρ.5 του Α.Ν.1859/1942 «περί τροποποιήσεως των περί οδοιπορικών εξόδων κλπ διατάξεων», αποφασίζομεν τ’ ακόλουθα: Καθορίζομεν τα υπό των διατάξεων των παρ. 3 και 4 του άρθρ. 3 του από 22 Ιουν.1934 Δ/τος «περί οδοιπορικών εξόδων κλπ». ως αύται αντικατεστάθησαν υπό της παραγρ. 2 του άρθρ. 2 του Ν.Δ.880/1941 προβλεπομένας δαπάνας ενδιαμέσων μεταφορών της οικοσκευής των μετατιθεμένων υπαλλήλων και τα έξοδα της συσκευασίας της οικοσκευής αυτών εις δραχ.300 δι’ εκάτερον των περιπτώσεων δι’ έκαστον χιλιόγραμμον βάρους των αντικειμένων της οικοσκευής εάν δε το βάρος αυτής υπερβαίνη τα χίλια χιλιόγραμμα εις δραχ. 150 δι’ έκαστον χιλιόγραμμον πέραν των χιλίων. Η ισχύς της παρούσης, δημοσιευθησομένης δια της Εφημερίδος της Κυβερνήσεως, άρχεται από 1 Σεπτ. 1950. 